****

**Finansuojama Lietuvos Respublikos biudžeto ir projekto Nr. LT/2019/VSF/3.2.1.2 „N.SIS techninės priežiūros ir remonto paslaugų pirkimas 2019-2021 metams“ lėšomis**

**PASLAUGŲ VIEŠOJO PIRKIMO–PARDAVIMO SUTARTIS**

2020 m. lapkričio 16 d. Nr. 15R-327

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas, Perkančioji organizacija**), atstovaujamas direktoriaus pavaduotojos, atliekančios direktoriaus funkcijas, Alvydos Pupkovienės, veikiančios pagal Lietuvos Respublikos vidaus reikalų ministrės 2020 m. kovo 20 d. įsakymą Nr. 1TE-53 „Dėl pavedimo atlikti funkcijas“, **ir UAB „Asseco Lietuva“** (toliau – **Paslaugų teikėjas**), atstovaujama generalinio direktoriaus Alberto Šermoko, toliau kartu ar atskirai vadinami Šalimis, vadovaudamiesi Turto valdymo ir ūkio departamento prie Lietuvos Respublikos vidaus reikalų ministerijos informacinių technologijų viešojo pirkimo komisijos 2020 m. rugsėjo 8 d.posėdžio protokolu Nr. P-330-IRD-D15-46-4 sudaro šią paslaugų viešojo pirkimo-pardavimo (paslaugų teikimo) sutartį (toliau – Sutartis).

**1. SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis pagal Kliento faktinį poreikį teikti Nacionalinės Šengeno informacinės sistemos (toliau – N.SIS II) ir susijusių informacinių sistemų (IS) techninės ir sisteminės programinės įrangos profilaktinės priežiūros bei sutrikimų šalinimo paslaugas(I pirkimo objekto dalis) (toliau – paslaugos), kurių specifikacija nurodyta Sutarties 1 priede – Techninėje specifikacijoje (kiek tai susiję su I pirkimo objekto dalimi) (toliau – Sutarties 1 priedas), o Klientas Sutartyje nustatyta tvarka ir sąlygomis įsipareigoja priimti tinkamai ir faktiškai suteiktas paslaugas ir sumokėti Paslaugų teikėjui už jas.

**2. SUTARTIES KAINA IR ATSISKAITYMO TVARKA**

2.1. Sutarties kaina – **iki 67036,80 Eur (iki šešiasdešimt septynių tūkstančių trisdešimt šešių eurų aštuoniasdešimt centų)**, įskaitant pridėtinės vertės mokestį (toliau – PVM), iš kurių paslaugoms skiriama iki17 036,80 Eur(iki septyniolikos tūkstančių trisdešimt šešių eurų aštuoniasdešimt centų) su PVM, o iki 50000,00 Eur su PVM – faktinėms išlaidoms (techninės infrastruktūros komponentų įsigijimo išlaidoms).

Detalios paslaugų kainos (įkainiai):

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Paslaugų pavadinimas** | **Maksimalus valandų skaičius\*** | **Siūlomas valandinis įkainis** | | **Iš viso kaina, Eur be PVM (3x4)** | **Iš viso kaina, Eur su PVM (3x5)** |
| **Eur be PVM/val.** | **Eur su PVM/val.** |
| *1.* | *2.* | *3.* | *4.* | *5.* | *6.* | *7.* |
| 1. | I prioritetui priskiriamos paslaugos (pagal Techninės specifikacijos reikalavimus) | 72 | 44,00 | 53,24 | 3 168,00 | 3 833,28 |
| 2. | II prioritetui priskiriamos paslaugos (pagal Techninės specifikacijos reikalavimus) | 168 | 44,00 | 53,24 | 7 392,00 | 8 944,32 |
| 3 | III prioritetui priskiriamos paslaugos (pagal Techninės specifikacijos reikalavimus) | 80 | 44,00 | 53,24 | 3 520,00 | 4 259,20 |
| **Iš viso, Eur** | | | | | **14 080,00** | **17 036,80** |

**\* Nurodytas maksimalus paslaugų kiekis, kuris gali būti įsigytas Sutarties vykdymo metu. Klientas neįsipareigoja, kad būtent toks kiekis bus įsigytas. Klientas paslaugas įsigys pagal poreikį.**

2.2. Į Sutarties kainą/paslaugų kainas (įkainius) įskaitomi visi mokesčiai ir rinkliavos, vertimo žodžiu ir raštu paslaugų bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3. Sutarties kaina/paslaugų kainos (įkainiai) negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.4. Tinkamai ir faktiškai suteiktų paslaugų perdavimas ir priėmimas įforminamas paslaugų perdavimo–priėmimo aktais, kurie Sutartyje nustatyta tvarka pasirašomas Paslaugų teikėjo ir Kliento ir tik dėl tokių paslaugų, kurios atitinka Sutartyje ir Sutarties prieduose nurodytus reikalavimus. Paslaugų priėmimo-perdavimo aktai pasirašomi 2 (dviem) vienodą juridinę galią turinčiais egzemplioriais. Šalių pasirašytas paslaugų priėmimo-perdavimo aktai yra pagrindas PVM sąskaitai faktūrai išrašyti.

2.5. Už tinkamai ir faktiškai suteiktas paslaugas Klientas su Paslaugų teikėju atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą per 5 (penkias) darbo dienas po to, kai Vidaus saugumo fondo lėšos bus pervestos į Kliento sąskaitą, bet ne vėliau kaip per 60 (šešiasdešimt) dienų nuo kiekvieno paslaugų priėmimo akto ir teisingos PVM sąskaitos faktūros gavimo dienos. (Prieš mokėjimą, Klientui pareikalavus, pateikiami faktines išlaidas pagrindžiantys dokumentai kaip nurodyta Sutarties 2.6.2. papunktyje). Paslaugų teikėjas PVM sąskaitą faktūrą / sąskaitą faktūrą turi pateikti elektroniniu būdu, kaip numatyta Lietuvos Respublikos viešųjų pirkimų įstatymo (toliau – VPĮ) 22 straipsnio 3 dalyje. Paslaugų teikėjui nepateikus PVM sąskaitos faktūros / sąskaitos faktūros elektroniniu būdu, Klientas turi teisę nevykdyti mokėjimo.

2.6. Už paslaugas atsiskaitoma taikant Sutarties vykdymo išlaidų atlyginimą, t. y. Sutarties kaina yra sudaryta iš dviejų dalių:

2.6.1. fiksuotų paslaugų įkainių su peržiūra;

2.6.2. Paslaugų teikėjo faktiškai patiriamų išlaidų (iki 50000 Eur su PVM), tiesiogiai susijusių su Sutarties vykdymu, keičiant Sutarties 1 priedo 3 dalyje „N.SIS II techninės įrangos ir operacinių sistemų specifikacija“ nurodytus techninės infrastruktūros komponentus. Klientas įsipareigoja apmokėti tik tas išlaidas, kurios neabejotinai patiriamos vykdant Sutartį ir kurios patvirtinamos keičiamų komponentų įsigijimo dokumentais, ir jų keitimo poreikis bei apimtys buvo suderintos su Klientu. Išlaidas, kurias galima priskirti kitoms Paslaugų teikėjo veikloms pagal kitus užsakymus, Paslaugų teikėjas turi apmokėti pats. Keičiant komponentus, Paslaugų teikėjas Kliento reikalavimu per 3 (tris) darbo dienas privalo pateikti trečiųjų šalių dokumentus (jų kopijas), pagrindžiančius šių komponentų įsigijimą, kuriose turi būti nurodyta pakeistų komponentų įsigijimo kaina, kuri negali būti didesnė už rinką atitinkančias kainas, ir garantiją. Išlaidas, kurios susijusios su kitomis Paslaugų teikėjo veiklomis ar Paslaugų teikėjo veiklomis pagal kitus užsakymus, Paslaugų teikėjas apmoka pats. Į šias išlaidas negali būti įtrauktas Paslaugų teikėjo pelnas.

2.7. Sutarties kaina/paslaugų kainos (įkainiai) Sutarties galiojimo laikotarpiu turi būti perskaičiuojama/os (didinama/os ar mažinama/os) pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties kainai/paslaugų kainoms (įkainiams). Šalims raštiškai susitarus ir ne vėliau kaip iki paslaugų perdavimo–priėmimo akto pasirašymo dienos, perskaičiuojama/os tik ta/os Sutarties kainos dalis/paslaugų kainų (įkainių) dalys, kuriai/ioms turėjo įtakos pasikeitęs PVM tarifas ir tik pasikeitusio mokesčio dydžiu. Sutarties kainos/paslaugų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai/paslaugų kainoms (įkainiams). Klientas taip pat turi teisę inicijuoti Sutarties kainos/paslaugų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo. Sutarties kainos/paslaugų kainų (įkainių) perskaičiavimas įforminamas Šalių pasirašomu susitarimu, kuriame užfiksuojama/os perskaičiuota/os Sutarties kaina/paslaugų kainos (įkainiai) bei šio perskaičiavimo įsigaliojimo sąlygos.

2.8. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nesuteiktų paslaugų ir privalo raštu apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios sankcijos, kylančios iš sutartinių įsipareigojimų nevykdymo.

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1.pagal Kliento faktinį poreikį Sutartyje ir Sutarties prieduose nustatyta tvarka, sąlygomis ir terminais teikti Sutarties ir Sutarties priedų reikalavimus atitinkančias paslaugas nuo Sutarties įsigaliojimo dienos iki kol bus išnaudota Sutarties 2.1 papunktyje nurodyta Sutarties kaina su PVM, bet ne ilgiau kaip iki 2022 m. gruodžio 30 d., adresu: Šventaragio g. 2, Vilnius, Lietuva;

3.1.2. tinkamai ir faktiškai suteikus paslaugas, pateikti Klientui pasirašytą paslaugų perdavimo–priėmimo aktą bei PVM sąskaitą faktūrą;

3.1.3. laikytis Civilinio kodekso bei kitų, su Paslaugų teikėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Paslaugų teikėjas garantuoja Klientui ir/ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Klientui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.4. vykdyti nuolatines vertimo žodžiu ir raštu paslaugas, jei Paslaugų teikėjo specialistai nemoka lietuvių kalbos;

3.1.5. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą;

3.1.6. nedelsdamas raštu informuoti Klientą:

3.1.6.1. jei laiku negali suteikti paslaugų;

3.1.6.2. apie pasikeitusius savo rekvizitus, teisinį statusą, paskirtą atstovą;

3.1.7. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.8. gavęs Sutarties 3.2.4 papunktyje numatytą Kliento raštišką atsisakymą priimti paslaugas, per Kliento nurodytą terminą įgyvendinti Kliento reikalavimą, nurodytą Sutarties 4.2.2 papunktyje;

3.1.9. užtikrinti, kad visą Sutarties galiojimo laikotarpį paslaugas teiks šie Sutarties reikalavimus atitinkantys specialistai: Projekto vadovas - Vitolis Bendinskas; Virtualizacijos platformų specialistas - Artūras Puskunigis; Duomenų bazių valdymo sistemų specialistas - Vitalij Podgaiskij; Tarnybinių stočių architektūros specialistas - Artūras Puskunigis; Programinės įrangos specialistas – Vitalij Podgaiskij. Sutarties galiojimo metu nurodyti specialistai gali būti pakeisti kitais (specialistui susirgus, patyrus traumą, pakeitus darbovietę, atsisakius vykdyti funkcijas) tik gavus rašytinį Kliento sutikimą. Keičiamas specialistas turi atitikti šiuos kvalifikacinius reikalavimus:

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |  |
| 1. | Paslaugų teikėjas Sutarties vykdymui privalo turėti ekspertą Nr. 1 – Projekto vadovą (ne mažiau nei 1 (vieną) ekspertą), turintį:  1) vadovavimo patirtį ne mažiau kaip 1 per paskutinius 3 metus sėkmingai įvykdytame (baigtame) registrų ir/ar informacinių technologijų priežiūros, kūrimo, modernizavimo projekte/sutartyje;  2) projekto vadovo kvalifikaciją, patvirtintą CompTIA Project+ arba CAPM, arba Prince2 Foundation, arba IPMA-D arba kitu lygiaverčiu sertifikatu ar dokumentu. | 1) Paslaugų teikėjo siūlomų specialistų (ekspertų) sąrašas (BS 15.4 punkte nurodytu atveju užpildyti 2 lentelę formoje 6 TVŪD PD FK), nurodant poziciją į kurią siūlomas specialistas ir kurio specialisto reikalavimus atitinka. Lentelėje nurodyti kiekvieno siūlomo specialisto patirties, vykdant reikalavimuose nurodytas veiklas, aprašymą (vykdytos sutarties/projekto pavadinimas, data ir Nr., sutarties/projekto aprašymas, užsakovo duomenys, sutarties/projekto pradžia ir pabaiga (nurodant metus ir mėnesį), specialisto vykdytos veiklos, vaidmuo, atliktų paslaugų apimtis). Turi būti nurodyta tiek ir tokio pobūdžio sutarčių/projektų, kad pagal juose dirbtą laiką bei atliktas funkcijas, siūlomi specialistai turėtų pirkimo dokumentuose reikalaujamą patirtį;  2) specialistų (ekspertų) kvalifikaciją įrodančių, galiojančių nurodytų sertifikatų (arba lygiaverčių tarptautiniu mastu pripažįstamų, reikalaujamą kvalifikaciją patvirtinančių, dokumentų) ir kitų kvalifikaciją ir patirtį pagrindžiančių oficialių dokumentų kopijos;  3) dokumentas/ai, patvirtinantis/tys, specialisto (eksperto) esamus santykius su Paslaugų teikėju. Jei specialistas yra ne Paslaugų teikėjo darbuotojas, Paslaugų teikėjas privalo pateikti BS 7.2-7.3 punktuose nurodytą informaciją.  Pastaba.  Pateikiamo „lygiaverčio“ dokumento lygiavertiškumą įrodyti turi Paslaugų teikėjas. |  |
| 2. | Paslaugų teikėjas Sutarties vykdymui privalo turėti ekspertą Nr. 2 – Virtualizacijos platformų specialistą (ne mažiau nei 1 (vieną) ekspertą), turintį:  1) virtualizacijos platformų specialisto praktinio darbo patirtį ne mažiau nei 1 per paskutinius 3 metus sėkmingai įgyvendintame (baigtame) virtualizacijos platformų priežiūros projekte/sutartyje;  2) virtualizacijos specialisto kvalifikaciją, patvirtintą CompTIA Cloud+ arba CompTIA Cloud Essentials+, arba VMware Certified Associate Data Center Virtualization, arba VMware Certified Advanced Professional Data Center Design, arba IBM Certified Systems Expert – Virtualization Technical Support for AIX and Linux arba kitu lygiaverčiu sertifikatu ar dokumentu. |  |
| 3. | Paslaugų teikėjas Sutarties vykdymui privalo turėti ekspertą Nr. 3 – Duomenų bazių valdymo sistemų specialistą (ne mažiau nei 1 (vieną) ekspertą), turintį:  1) duomenų bazių valdymo sistemų specialisto praktinio darbo patirtį ne mažiau nei 1 per paskutinius 3 metus sėkmingai įgyvendintame (baigtame) duomenų bazių valdymo sistemų priežiūros projekte/sutartyje;  2) duomenų bazių valdymo sistemų specialisto kvalifikaciją, patvirtintą Oracle Database Administrator Certified arba Oracle Database Certified Implementation, arba Oracle Certified Database Performance arba kitu lygiaverčiu sertifikatu ar dokumentu. |  |
| 4. | Paslaugų teikėjas Sutarties vykdymui privalo turėti ekspertą Nr. 4 – Tarnybinių stočių architektūros specialistą (ne mažiau nei 1 (vieną) ekspertą), turintį:  1) tarnybinių stočių architektūros specialisto praktinio darbo patirtį ne mažiau nei 1 per paskutinius 3 metus sėkmingai įgyvendintame (baigtame) tarnybinių stočių architektūros sprendimų priežiūros projekte/sutartyje;  2) tarnybinių stočių architektūros specialisto kvalifikaciją, patvirtintą tarnybinių stočių gamintojo sertifikatu arba lygiaverčiu dokumentu. |  |
| 5. | Paslaugų teikėjas Sutarties vykdymui privalo turėti ekspertą Nr. 5 – Programinės įrangos specialistą (ne mažiau nei 1 (vieną) ekspertą), turintį:  1) programinės įrangos specialisto praktinio darbo patirtį ne mažiau nei 1 per paskutinius 3 metus sėkmingai įgyvendintame (baigtame) duomenų bazių valdymo sistemų priežiūros projekte/sutartyje;  2) duomenų bazių valdymo sistemų specialisto kvalifikaciją, patvirtintą Oracle Database Administrator Certified arba Oracle Developer Certified arba kitu lygiaverčiu sertifikatu ar dokumentu. |  |

Vienas ekspertas (specialistas) gali vykdyti daugiau nei vienos srities eksperto funkcijas, jei jo kvalifikacija atitinka tos pozicijos ekspertui (specialistui) keliamus reikalavimus.

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. Sutarties 1 priede nustatyta tvarka pateikti užsakymą Paslaugų teikėjui dėl paslaugų poreikio;

3.2.3. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.4. ne vėliau kaip per 5 (penkias) darbo dienas nuo pasirašyto paslaugų perdavimo–priėmimo akto gavimo dienos priimti faktiškai ir tinkamai suteiktas paslaugas, pasirašydamas paslaugų perdavimo–priėmimo aktą, arba raštu informuoti Paslaugų teikėją apie atsisakymą priimti paslaugas, nurodydamas suteiktų paslaugų trūkumus ir sprendimą, nurodytą Sutarties 4.2.2 papunktyje;

3.2.5. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.6. nedelsdamas raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Šalys privalo laikytis konfidencialumo įsipareigojimų. Konfidencialia informacija laikoma informacija, kurią Šalis pažymėjo ar kitaip raštu nurodė kaip privačią ar konfidencialią arba informacija, kurią remiantis aplinkybėmis, susijusiomis su informacijos atskleidimu, gaunanti Šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų Šalių veikla bei šios Sutarties vykdymu. Konfidencialią informaciją gavusi Šalis privalo ją naudoti tik vykdydama sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Per 5 (penkias) darbo dienas nuo Sutarties įsigaliojimo, Paslaugų teikėjas turi pateikti Klientui jo specialistų, vykdysiančių Sutartį, pasirašytus konfidencialumo pasižadėjimus (toliau – Sutarties 2 priedas). Jei Paslaugų teikėjas keičia specialistą Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas.

3.4. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Kliento nustatytą terminą ir (arba) atlygintų nuostolius, susijusius su netinkamu Sutarties vykdymu;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo;

4.2.4. priskaičiuotų netesybų sumos dydžiu mažinti savo piniginę prievolę Paslaugų teikėjui.

4.3. Kitos Šalių teisės nurodytos Sutarties prieduose.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui gali pasitelkti:

6.1.1. savo pasiūlyme nurodytus subteikėjus, kuriais grindžiama Paslaugų teikėjo kvalifikacija;

6.1.2. kitus subteikėjus, jeigu pasiūlymo pateikimo metu jie buvo žinomi.

6.2. Tuo atveju, jei pasiūlymo pateikimo metu Paslaugų teikėjui nebuvo žinomi kiti subteikėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties ar Sutarties etapo, kurio veiklas vykdys numatomas pasitelkti subteikėjas, vykdymo pradžios Klientui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu.

6.3. Subteikėjo pasitelkimas nekeičia Paslaugų teikėjo atsakomybės dėl Sutarties įvykdymo. 6.4. Paslaugų teikėjas gali pakeisti subteikėjus, jeigu Sutarties vykdymo metu jie:

6.4.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.4.2. Paslaugų teikėjo pasiūlyme nurodyto subteikėjo, kuriuo grindžiama Paslaugų teikėjo kvalifikacija, padėtis atitinka bent vieną VPĮ 46 straipsnyje nustatytų pašalinimo pagrindų.

6.4.3. Apie subteikėjų keitimą Paslaugų teikėjas iš anksto raštu turi informuoti Klientą, nurodydamas subteikėjų pakeitimo priežastis ir būsimus subteikėjus, kitus ūkio subjektus. Pasitelkdamas ir vėliau keisdamas subteikėjus Paslaugų teikėjas turi užtikrinti, kad subteikėjai yra pajėgūs ir kompetentingi tinkamam jiems pavestų užduočių vykdymui.

6.5. Jeigu keičiami Paslaugų teikėjo pasiūlyme nurodyti subteikėjai, kuriais grindžiama Paslaugų teikėjo kvalifikacija, Paslaugų teikėjas privalo pateikti jų pašalinimo pagrindų nebuvimą, kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu pakeisti subtiekėjus. Prieš duodamas sutikimą keisti Paslaugų teikėjo pasiūlyme nurodytus subteikėjus, kuriais grindžiama Paslaugų teikėjo kvalifikacija, Klientas privalo patikrinti naujų, Paslaugų teikėjo pasiūlyme nenurodytų, subteikėjų, kuriais grindžiamaPaslaugų teikėjo kvalifikacija, pašalinimo pagrindų nebuvimą ir kvalifikacijos atitiktį.

6.6. Subteikėjai, kurie buvo nurodyti Paslaugų teikėjo pasiūlyme, gali būti keičiami tik gavus rašytinį Kliento sutikimą.

**7. SUTARTIES ĮVYKDYMO UŽTIKRINIMAS**

7.1. Sutarties įvykdymas turi būti užtikrintas Paslaugų teikėjui pateikiant Lietuvos Respublikoje ar užsienio valstybėje registruoto banko garantiją (originalą), kurioje nurodyta suma turi būti ne mažesnė kaip 3 (trys) procentai nuo visos pasiūlymo (maksimalios paslaugų) kainos (įskaitant PVM).

7.2. Banko garantija (originalas) turi būti pateikiama ne vėliau kaip per 5 (penkias) darbo dienų po Sutarties pasirašymo ir turi galioti visą Sutarties vykdymo laikotarpį. Sutarties įvykdymo užtikrinimo dokumentai, Paslaugų teikėjas paprašius, grąžinami pasibaigus Sutarties terminui ir tinkamai įvykdžius Sutartyje numatytus įsipareigojimus.

7.3. Jei Paslaugų teikėjas nevykdo arba netinkamai vykdo savo sutartinius įsipareigojimus ir Klientas Sutarties vykdymo metu pasinaudoja Sutarties įvykdymo užtikrinimu, bet Sutartis nėra nutraukiama, Paslaugų teikėjas turi ne vėliau kaip per 5 (penkias) darbo dienas nuo tos dienos, kai Klientas raštu informuoja Paslaugų teikėją, kad pasinaudojo Sutarties įvykdymo užtikrinimu, pateikti naują Sutarties įvykdymo užtikrinimą, atitinkantį Sutarties sąlygas ir kurio vertė būtų ne mažesnė nei Sutarties 7.1 papunktyje numatyta vertė.

7.4 Jei Paslaugų teikėjas nevykdo ar netinkamai vykdo sutartinius įsipareigojimus, spręsdamas I prioriteto incidentus, už kiekvieną pavėluotą incidento sprendimo valandą moka 0,2 (dviejų šimtųjų) procento dydžio baudą nuo pasiūlymo kainos vertės.

7.5. Jei Paslaugų teikėjas nevykdo savo sutartinių įsipareigojimų spręsdamas II prioriteto kreipinius Sutarties 1 priede nustatytu terminu ar III prioriteto kreipinius su Klientu raštu suderintais terminais, Klientas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,04 (keturių šimtųjų) procento dydžio delspinigius nuo pasiūlymo kainos už kiekvieną uždelstą dieną.

7.6. Šios Sutarties 7.4 ir 7.5 papunkčiuose nurodytais atvejais Klientas pasinaudoja banko garantija. Prieš pateikdamas reikalavimą sumokėti pagal Sutarties įvykdymo užtikrinimo dokumentą, Klientas įspėja apie tai Paslaugų teikėją, nurodydamas, dėl kokio pažeidimo pateikia šį reikalavimą.

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo ir Sutarties įvykdymo užtikrinimo pateikimo dienos ir galioja iki visiško Šalių sutartinių įsipareigojimų įvykdymo.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt)dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi:

8.3.1. Kliento mokėjimo prievolės termino praleidimas daugiau kaip 30 (trisdešimt) dienų;

8.3.2. pakartotinis netinkamos kokybės, t. y. Sutarties reikalavimų neatitinkančių, paslaugų teikimas;

8.3.3. pasiūlyme nurodytų specialistų ar vadovaujantis Sutarties 3.1.9 papunkčiu pakeistų specialistų nepasitelkimas vykdant Sutartį.

8.4. Klientas turi teisę vienašališkai nutraukti Sutartį, apie tai pranešęs Paslaugų teikėjui raštu prieš 30 (trisdešimt) dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 30 (trisdešimt) dienų. Šiuo atveju Paslaugų teikėjas privalo visiškai atlyginti Kliento patirtus nuostolius.

8.5. Sutartis bet kada gali būti nutraukta raštišku abiejų Šalių susitarimu, VPĮ 90 straipsnio nustatytais atvejais ir tvarka bei kitų teisės aktų numatytais atvejais.

**9. SUTARTIES VYKDYMO SUSTABDYMAS**

9.1. Esant svarbioms aplinkybėms, nepriklausančiomis nuo Paslaugų teikėjo valios, dėl kurių Paslaugų teikėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui pasikeitus galiojančiam teisės aktui ar įsigaliojus naujam teises aktui, kuris turi įtakos šios Sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuris kitas Klientas), Klientas turi teisę sustabdyti paslaugų teikimo termino (ų) eigą.

9.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Klientą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo Paslaugų teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytas paslaugų teikimo terminas (ai) atnaujinamas.

9.3. Sutartinių įsipareigojimų vykdymo sustabdymo terminas – iki 6 (šešių) savaičių.

9.4. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

9.5. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos.

9.6. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, Paslaugų ar jų dalies suteikimo terminas pratęsimas tokiam laikotarpiui, kuriam jis buvo sustabdytas.

**10. KITOS SĄLYGOS**

10.1. Sutarties sąlygos Sutarties galiojimo laikotarpiu gali būti keičiamos šioje Sutartyje ir VPĮ 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

10.2. Klientas atsakingu už Sutarties vykdymą asmeniu skiria Viktorą Kaluževičių, Informatikos ir ryšių departamento prie Lietuvos Respublikos vidaus reikalų ministerijos Sistemų infrastruktūros skyriaus patarėją (el. paštas [viktoras.kaluzevicius@vrm.lt](mailto:viktoras.kaluzevicius@vrm.lt), tel. (8 5) 271 71 25). Asmuo, atsakingas už Sutarties ir jos pakeitimų paskelbimą Centrinėje viešųjų pirkimų informacinėje sistemoje yra Karolis Klusevičius, Turto valdymo ir ūkio departamento prie Lietuvos Respublikos vidaus reikalų ministerijos Viešųjų pirkimų skyriaus vedėjas (el. paštas karolis.klusevicius@vrm.lt, tel. (8 5) 271 7242) arba jo paskirtas asmuo.

10.3. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

10.4. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

10.5. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

10.6. Sutarčiai aiškinti bei ginčams spręsti taikoma Lietuvos Respublikos teisė.

10.7. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

10.8. Sutartis sudaryta 2 (dviem) egzemplioriais, turinčiais vienodą teisinę galią, po vieną kiekvienai Šaliai.

10.9. Sutarties neatskiriami priedai:

10.9.1. Sutarties 1 priedas – Techninė specifikacija, 14 lapų;

10.9.2. Sutarties 2 priedas – Konfidencialumo pasižadėjimo neatskleisti informacijos, kuri taps žinoma vykdant sutartį, forma, 2 lapai.

PRIDEDAMA. Paslaugų teikėjo pasiūlymas, 39 lapai.

**11. ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel. (8 5) 271 7177  Faks. (8 5) 271 8921  El. paštas: ird@vrm.lt  A. s. LT77 4010 0510 0497 3946  Luminor Bank AS  Banko kodas 40100  Projekto sąskaita. Nr. LT02 4010 0510 0507 6855  Luminor Bank AS,  banko kodas 40100,  Direktoriaus pavaduotoja, atliekanti direktoriaus funkcijas  A. V.  Alvyda Pupkovienė | **PASLAUGŲ TEIKĖJAS**  **UAB „Asseco Lietuva“**  Duomenys kaupiami ir saugomi Juridinių asmenų registre, kodas 302631095  PVM mokėtojo kodas LT100006181715  Kalvarijų g. 125B, 08221 Vilnius  Tel. (8 5) 2102400  El. paštas: el. info@asseco.lt  A. s. LT64 7044 0600 0770 5693  SEB bankas, AB  Banko kodas 70440  Generalinis direktorius    A. V.  Albertas Šermokas |